polyglot-tagger/wikipedia-language-snippets-filtered huggingface dataset:
སྐབས་དེ་དུས་ལི་ཐང་ལ་ཁ་ལ་གཤོངས་དྲུག་དང་སྡེ་ཤོག་གསུམ་སོགས་ཕྱེ་ཚུལ་ཡོད་འདུག སྡེ་ཤོག་གསུམ་ནི་ཤོག་ཆེན་དང༌། ཤོག་འབྲིང༌། ཤོག་ཆུང་གསུམ་ཡིན། ཤོག་ཆེན་ནི་འདབ་པ་ཆ་ཕྲེང་སོགས་ཡུལ་ལུང་ཆེ་ཁག་རྣམས་དང༌། ཤོག་འབྲེང་མོ་ལ་འཚོ་གསུམ་སོགས་ལུང་ཚན་འབྲིང་ཁག་ཀུན་དང༌། ཤོག་ཆུང་ཉག་ཆུའི་འགྲམ་རྒྱུད་སོགས་སུ་ཆགས་པའི་ལུང་ཚན་ཆུང་བ་རྣམས་ཡིན།
དགོན་པའི་ཕྱིའི་བཀོད་པ་དང༌། ནང་གི་མདོ་སྔགས་འཆད་ཉན། འདུལ་ཁྲིམས་བརྩི་སྲུང་སོགས་ཡར་ངོའི་ཟླ་བ་གསར་པ་བཞིན་དུ་འཕེལ་བཞིན་པའི་སྐབས། རྒྱ་འདྲེ་དམར་པཱུའི་སྲིདགཞུང་གིས་གཏོར་རྡུང་སྲེག་གསུམ་གྱིས་དགོན་པ་ཞིང་ཐང་ ལ་བསྒྱུར་ཡོད། རྗེས་ནས་ཉམས་གསོ་མཛད་པའི་ལོ་རྒྱུས་ནི་འདིར་འབྲི་རྒྱུའི་ངལ་བར་བརྟེན་དགོས་མ་ མཆིས།
ད་དུང་གནས་འདི་ན་ྋརྒྱལ་མཆོག་བསོད་ནམས་རྒྱ་མཚོ་དང་ཚངས་དབྱངས་རྒྱ་མཚོ། འགྲོ་མགོན་ཆོས་རྒྱལ་འཕགས་པ་སོགས་རིས་སུ་མ་མཆིས་པའི་སྐྱེས་མཆོག་གྲངས་ལས་འདས་ པས་ཞབས་ཀྱིས་བཅགས་མྱོང་བའི་རེ་རེའི་མཚན་ནས་སྨོས་ན་ཡིག་ཚོགས་ཤིན་ཏུ་ཆེན་པོར་ འགྱུར་བས་གྲགས་ཆེ་བ་འགའ་ཞིག་གི་མཚན་ཙམ་སྨྲས་ནས་ཆོག་པར་བྱས་སོ།།
ལི་ཐང་ཞེས་པའི་མིང་ཐོགས་ཚུལ་ལ་འདི་ཡིན་ཞེས་ངེས་པར་རྙེད་པའི་གཏམ་ཚིག་གཅིག་ ཀྱང་འཆད་རྒྱུ་མེད་མོད། དཔྱད་གཞི་ཙམ་ཞིག་ནི་ཁོ་བོས་༼ཕོ་རྒོད་དཔའ་བཱུའི་ཞབས་རྗེས་༽སུ་བཀོད་ཡོད་པས་ འདིར་བསྐྱར་ཟློས་མ་བྱས།
ཇོ་ཁང་ནི་སྤྱི་ལོ་༦༤༢ལོ་ཙམ་ལ་ཆོས་རྒྱལ་སྲོང་བཙན་སྒམ་པོས་ཕྱག་བཏབ་གནང་བ་རེད།
འདི་ལྟ་བུ་དེ་མར་འགྲུབ་མེད་ཀྱང་བལ་བཟའི་ཐུགས་འདུན་ལྟར་གྱི་གཙུག་ལག་ཁང་དེ་འགྲུབ། བལ་བཟའི་
དགེ་སྟོང་བློ་གྲོས་འབྱུང་གནས་ཚུལ་ཁྲིམས་ཀྱིས་བཞེངས་པའི་བྱང་ཆུབ་ཤིང་གི་ཡལ་ག རྒྱ་མཚོའི་གླིང་གི་འཇག་
ནངས་པར་སྔར་གྱི་རྒྱུ་རྣམས་ལ་ཐུགས་རྗེ་ཆེན་པོ་བཅུ་གཅིག་ཞལ་དུ་གྲུབ་ནས་ཡོད། རྒྱལ་པོས་བལ་པོའི་བཟོ་
སར་ཕྱུགས་ཀྱི་གཡང་ཡིག་ཡོད་པས་དཀར་བཅུད་ལྡན། རིན་པོ་ཆེ་རཏྣ་དྷེ་ཝ་སྦྲུལ་ལྤགས་ཀྱིས་བཏུམས་ནས་ཀླུ་
ཀྱི་ཐུགས་རྗེ་ཆེན་པོའི་གཟུངས་ཡིག་དྲུག་མ། ཐུགས་ཀྱི་རྟེན་དུ་ཆོས་རྒྱལ་གྱི་ཕྱག་ཚྭ་བཞུགས་པའི་བརྟན་པ་མཆོད་
མོར་ཕེབས་སྐབས་རྟེན་སྐལ་དུ་གནང་སྟབས་བོད་དུ་གདན་དྲངས་པས་ད་བར་ར་ས་འཕྲུལ་སྣང་གི་གཙུག་ལག་
སྐར་མ་རི་ཥི་ཞེས་པ་ནི་དོན་དུ་དྲང་སྲོང་རི་ཥི་ཞེས་པ་འདི་ཡིན་ཅིང་། ལྷའི་སྨན་པ་ཡིན་པར་བཤད་ལ། དེའི་བདེན་སྟོབས་ཀྱིས་འདི་ཤར་བ་ན་ཆུ་རྣམས་ནད་ཀྱི་གཉེན་པོར་འགྱུར་བར་བཤད། རི་བྱི་ནི་རི་ཥིའི་ཟུར་ཆགས་པ་ཡིན།
རང་མཉམ་གྱི་བློ་མཐུན་དང་གཉེན་བཤེས་ལ་འཕྲིན་ཡིག་འབྲི་སྐབས་འབྲི་ཤོག་གི་ཤོག་ཐིག་དང་པོའིི་འགོར་ཡི་གེ་སྐུར་ཡུལ་དང་འཚམ་པའི་འགོ་བརྗོད་སྦྱར་བའི་མིང་མཚམས་སུ་ཁ་ཐུག་འཁེལ་པར་བྱས་ནས་ཤོག་ཐིག་གཅིག་མར་ཕབ་སྟེ་གུས་ལུགས་ཀྱི་ཚུལ་དེ་འབྲི་དགོས་པ་ཕུད། དེ་བྱིངས་ཐམས་ཅད་གོང་གསལ་གྱི་འབྲི་སྟངས་དང་མཚུངས་སོ། །
ག ཡིག་དོན་མདོར་བསྡུས་ཤིང་དོན་གསལ་བ་དང་སྙན་འཇེབས་ལྡན་པ་ཞིག་འབྲི་དགོས་པར་མ་ཟད། ཡི་གེ་སྐུར་ཡུལ་ལ་སྤྲོ་སྣང་འཕེལ་ཞིང་སློབ་སྦྱོང་དང་ལས་དོན་བཅས་ལ་སྐུལ་ལྕག་ཐུབ་པའི་ནང་དོན་དང་ལྡན་དགོས་པ་ལས་སྙིང་བོ་མེད་ པའི་སྙགས་སྙིགས་ཀྱི་དོན་འབྲི་མི་རིགས། ཡིག་ལན་ཡིན་ན་ཡི་གེ་སྐུར་མཁན་གྱིས་བཏོན་པའི་དོན་དག་རྣམས་ལ་ལན་གསལ་བོ་བྲིས་ཏེ་ཡིད་དོགས་མི་ཡོང་བ་བྱེད་དགོས།
ཡི་གེ་སྐུར་ཡུལ་དང་འཚམ་པའི་འགོ་བརྗོད་དམ་ཆེ་བརྗོད་དང་ཁམས་བདེའི་འཚམས་འདྲི། རང་ཕྱོགས་ཀྱི་གནས་ཚུལ། སྐབས་དོན་དངོས། སླད་མར་དགེ་བའི་སྨོན་འདུན། མཇུག་སྡུད་ཟླ་ཚེས་བཅས་སོ། ། འོན་ཀྱང་ཡི་གེ་སྐུར་ཡུལ་དེ་ས་ཐག་ཉེ་སར་ཡོད་པའམ་བྲལ་ཡུན་ཐུང་བའི་རིགས་ལ་ཡི་གེ་སྐུར་བ་དང་། དེ་བཞིན་སྟབས་བདེའི་འཕྲིན་ཡིག་ལ་དེ་ལྟ་བའི་ཆ་རྐྱེན་ཚང་དགོས་པའི་ངེས་པ་མཆིས།
ཀ ཡིག་ངོ་དྭངས་གཙང་བ་དང་ཡིག་གཟུགས་ལེགས་ལ་ཡིག་སྟར་ཡང་འགྲིག་པོ་བྲིས་ཏེ་ཀུན་གྱིས་ཀློག་ཤེས་པ་ཞིག་དགོས། གལ་ཏེ་དེ་ལྟར་མ་བྱུང་ན་ཡིག་ལོགས་ངན་པ་དང་གཞན་གྱིས་ཀློག་མི་ཤེས། ཞག་གསུམ་སོང་རྗེས་རང་གིས་ཀྱང་ཀློག་མི་ཤེས་ཞེས་པའི་དཔེ་ལྟར་ཆགས་ནས་བྱ་བ་དེའི་དགོས་པ་འཐུས་ཤོར་དུ་འགྲོ་སྲིད།
ཁ ཚིག་དང་ཕྲད་སྦྱོར་བྱེད་སྟངས་ཕྱིན་ཅི་མ་ལོག་པ་དང་། བརྡ་དག་དང་སྐད་ཀྱི་འགྲོ་སྟངས་ཇི་བཞིན་ཚང་བ་ཞིག་འབྲི་དགོས། གལ་ཏེ་དག་ཆ་ནོར་བ་ཡིན་ན་ཡི་གེ་སྐུར་ཡུལ་གྱིས་ཡིག་དོན་གོ་འཛོལ་འགྲོ་བའི་ཉེན་ཁ་ཡོད་སྟབས་དེ་བས་ཀྱང་དོ་སྣང་བྱེད་དགོས་པ་གཅེས།
ང་ ། མི་སྒེར་བར་གྱི་འཕྲིན་ཡིག་གི་ནང་དུ་ཏང་དང་རྒྱལ་ཁབ་ཀྱི་གསང་བ་ལ་འབྲེལ་བ་ཡོད་པའི་དོན་དག་གཏན་ནས་འབྲི་མི་རུང་།
ཚོགས་འཕེལ་ཞེས་པ་ལོ་དྲུག་ཅུ་ལྷག་ཅིག་རེད། ཐུན་ཏེ་རྫོང་གྲོང་ན་འདུག ད་ལྟ་ལས་གནས་ལས་ངལ་བསོས་ཏེ་ཡོད། དེས་བཤད་པ། ང་ལ་བདེན་དཔང་གི་རྒྱུ་མཚན་གསུམ་ཡོད། དེ་ལས་གཉིས་གཏམ་ཐོས་པ་དང༌། གཅིག་རང་གི་མིག་གིས་མཐོང་བ་ཡིན། དེ་ཡང་ཕྱི་ལོ་༡༩༨༨ལོའི་ཟླ་བཅུ་པའམ་བཅུ་གཅིག་པའི་ཉིན་གཅིག་གི་དུས་སུ་རྒྱ་རིགས་སྐྱེས་པ་ཞིག་གིས་ང་ཟས་ཁང་ཞིག་ཏུ་མགྲོན་འབོད་བྱས།
མཁན་ཆེན་རིན་པོ་ཆེ་ཚེ་དབང་རིག་འཛིན་སྐུ་ལུས་མ་སྤངས་པར་མཁའ་སྤྱོད་དུ་གཤེགས་པའི་ལོ་རྒྱུས་བཞུགས་སོ། །
གནས་འདིའི་མཇལ་རྟེན་སྐོར་ལ། ས་སྐྱ་པཎ་ཆེན་གྱིས་བཞེངས་ཤིང་གཟུངས་བཞུགས་སུ་སངས་རྒྱས་གླང་པོའི་རིང་བསྲེལ་ཕོར་བ་གང་ཡོད་པ། དེ་ལ་འགྲོ་མགོན་འཕགས་པས་རབ་གནས་མཛད་ཟེར་བའི་འབུམ་ཁང་འཇའ་འོད་མ་དང་། ལྷ་ལུང་དཔལ་རྡོར་གྱི་མདའ་གཞུ་སྦས་ཡུལ་ཡིན་ཟེར་བའི་རྡེའུ་འབུམ་སོགས་དུས་ད་ལྟའང་མཇལ་རྒྱུ་ཡོད། །
བདེ་ཆེན་བོད་རིགས་རང་སྐྱོང་ཁུལ་དུ་ཡོད་པའི་གནས་རི་རོང་ཆེན་ཁ་བ་དཀར་པོ་སྟེ། བོད་མི་རྣམས་ཀྱིས་དགྲ་ལྷ་བཅུ་གཉིས་ཞེས་བཀུར་བ་དེའི་གནས་མཆོག་ཏུ་གྱུར། གཤིས་དད་ལྡན་ཀུན་གྱི་མཆོད་ཡུལ་དུ་གྱུར་ཡོད་ལ། དེང་གི་དུས་སུ་བདེ་ཆེན་ས་ཁུལ་དུ་གྲགས་ཆེ་བའི་ལྗོངས་རྒྱུ་ལྟ་སྐོར་བྱ་ཡུལ་ཞིག་ཏུའང་གྱུར་འདུག།
ལོ་ལྟར་སྟོན་ཁ་བྱ་ཁྲུང་ལྷོ་ཕྱོགས་སུ་འཕུར་བའི་དུས་དེར་གནས་ནས་ད་བར་བོད་ལྗོངས་དང་། སི་ཁྲོན། མཚོ་སྔོན། ཀུན་སུའུ་བཅས་ཀྱི་བོད་འབངས་མང་པོ་ཐག་རིང་ལམ་གྱི་དཀའ་བ་སྤྱད་དེ་གནས་མཇལ་དུ་འགྲོ།
སྤྱི་ལོ1992ལོར། ལ་མོ་བདེ་ཆེན་གྱི་རྒྱབ་སྐུ་སྐུ་ཕྱོགས་ཨརྒ་རྒྱལ་མཚན་ཚང་གིས་སྣེ་ཁྲིད་འོག་སྣང་རའི་གྲོང་བརྒྱད་ཀྱིས་གནས་དེར་འདུ་ཁང་གྱན་བདུན་མ་ཞིག་བཞེངས་མགོ་བརྩམས་ནས་གྲུབ་པ་ཡིན་ཅིང་། ཡུལ་དེར་དགོན་སྡེ་གཙུག་ལག་ཁང་སོགས་བཞེངས་ནས་ལོ་གྲངས་མང་པོ་འགོར་མེད་ཀྱང་། དེ་བོད་བརྒྱུད་ནང་བསྟན་གྱི་ལོ་རྒྱུས་དང་སྦྱར་ན་སྔོན་བྱོན་མི་སྣ་གྲགས་ཆེན་བོད་ཀྱི་མཁས་པ་མི་གསུམ་དང་། བསྟན་སྲུང་དཔའ་རྟུལ་ལྷ་ལུང་དཔལ་རྡོར་དང་འབྲེལ་བ་དམ་ཟབ་ཏུ་ཡོད་པའི་གནས་འགངས་ཆེན་ཞིག་ཏུ་གྱུར་ཡོད། །
ལོ་བཅུའི་ནང་ཟིང་ཁྲོད་གནས་འགངས་ཆེན་དེ་ལའང་མཆོད་འབུལ་གྱི་ལྷ་སྡེ་མེད་ཅིང་དད་ལྡན་གྱི་ཉམས་ལེན་པ་མེད་པར་ས་སྟོང་ལུང་སྟོང་ལྟ་བུར་གྱུར་མོད། འོན་ཀྱང་དུས་རབས་སྔོན་མའི་ལོ་རབས་བདུན་ཅུའི་དུས་མཇུག་ཏུ། བཅོས་བསྒྱུར་སྒོ་འབྱེད་ཀྱི་དཔྱིད་རླུང་རང་རྒྱལ་གྱི་ཡུལ་གྲུ་ཀུན་ལ་ལྡང་བ་དང་། ཏང་གི་མི་རིགས་སྲིད་ཇུས་ཀྱི་ཉི་གཞོན་ཤར་རིའི་རྩེ་ནས་འཆར་བ་དང་མཉམ་དུ། གནས་མཆོག་འདི་ལའང་གཟི་མདངས་སླར་གསོ་རྒྱས་ཤིང་ཕྱོགས་བཞིའི་དད་ལྡན་ངང་གིས་འགུགས་པའི་སྐལ་བ་བྱུང་། །
བོད་ཀྱི་རྣམ་ཐར་ཕལ་ཆེ་བ་ནི་བླ་ཆེན་མཁས་ཆེན་ཚོའི་སྐུ་ཚེ་གང་བོའི་མཛད་པ་བཀོད་པའི་བརྩམས་ཆོས་སུ་འདུག་པས། ཆོས་ལུགས་ཀྱི་ལྟ་བས་ཡོངས་སུ་སིམ་འདུག་མོད། འོན་ཀྱང་ཚད་མི་འདྲ་བའི་སྒོ་ནས་སྤྱི་ཚོགས་རྙིང་བའི་མུན་ནག་དང་ཡ་ང་བའི་གནས་ཚུལ་ལ་ཕོག་ཐུག་དང་མཚང་འབྱིན་བྱས་པའི་བརྩམས་ཆོས་ཀྱང་ཡོད་པས། བླང་བར་བྱ་བ་མི་ཉུང་བ་ཞིག་ཡོད་པ་གསེར་དང་བྱེ་མའི་ངང་ཚུལ་ཇི་ལྟ་བ་སྟེ། འུ་ཅག་གིས་ནན་ཏན་གྱིས་ཞིབ་འཇུག་བྱེད་པའི་འོས་ཤིན་ཏུ་ཆེ།
བོད་ཡིག་གི་བསྟན་བཅོས་རྣམས་ཀྱི་ཁྲོད་དུ་“རྣམ་ཐར”ནི་ཧ་ཅང་མང་སྟེ།ཆེས་སྔ་ཤོས་ཀྱི་ལོ་རྒྱུས་ཡིག་ཆ་དག་ཏུ་རྒྱལ་བློན་གྲགས་པ་ཅན་གྱི་མཛད་པ་བཀོད་པའི་ཟིན་ཐོ་ཡོད་ཅིང་། ཟིན་ཐོ་དེ་རིགས་ནི་དམ་དུམ་ཙམ་ལས་མེད་མོད། འོན་ཀྱང་རྩོམ་རིག་གི་ཉམས་འགྱུར་ཆེན་པོ་དང་ལྡན་པས། རྩོང་རིག་གི་རང་བཞིན་ལྡན་པའི་རྣམ་ཐར་གྱི་ཐོག་མའི་མྱུ་གུ་ཡིན་པར་ངོས་འཛིན་བྱས་ཆོག
བོད་ཀྱི་རྩོམ་རིག་ཅེས་པ་ནི་བོད་ཅེས་པའི་མི་རིགས་འདི་སྲིད་པར་ཆགས་པའི་དུས་ནས་བཟུང་། བོད་མི་དག་གིས་ཡིག་ཐོག་དང་ངག་ཐོག་གང་རུང་ནས་བརྩམས་པའི་རྩོམ་ཡིག་དེ་དག་ལ་ཟེར་ཏེ། དེར་ཞིབ་རྒྱས་སུ་གླུ་དང་མགུར། སྙན་ངག སྒྲུང་། གཏམ་རྒྱུད། སྒྲུང་གཏམ། འཁྲབ་གཞུང་སོགས་འདུ་ལ། ལུས་ཀྱི་ཆ་ནས་ཚིགས་བཅད་དང་ཚིག་ལྷུག སྤེལ་མ་བཅས་ཡོད།
དབྱིན་ཇི་དང་། ཧྥ་རན་སི། ཉི་ཧོང་བཅས་ཀྱི་སྐད་དུ་བསྒྱུར་ནས། འཛམ་གླིང་རང་བཞིན་གྱི་དོན་སྙིང་ལྡན་པའི་བརྩམས་ཆོས་ཤིག་ཏུ་གྱུར།
ཤོད་སྲོལ་གཞན་ཞིག་ནི། ཚོགས་མཆོད་སེར་སྦྲེངས་ནི་རྒྱལ་མཆོག་ལྔ་པ་ཆེན་པོའི་ཐུགས་ཀྱི་མནལ་ལམ་དུ་སེར་སྦྲེངས་ཀྱི་དབུ་ནས་ཁྱམས་ར་བརྒྱུད་རྩེ་ཕོ་བྲང་ལ་བསྐོར་བ་དང་། དེ་ནས་ར་མོ་ཆེ་བརྒྱུད་མཐར་གཙུག་ལག་ཁང་དུ་འབྱོར་ནས་སླར་ཡང་ཇོ་བོའི་ཐུགས་ཁར་རང་འཇགས་ཐིམ་པའི་གཟིགས་སྣང་བྱུང་བ་རྣམས་གོང་ས་ལྔ་པ་སྐུ་ངོ་མས་དབུ་ཁྲིད་ནས་སེར་སྦྲེངས་ཀྱི་ཡོ་བྱད་བསམ་གྱིས་མི་ཁྱབ་པ་རྣམས་ཇི་མ་ཇི་བཞིན་ལེགས་བསྒྲུབས་ཀྱིས་ཚོགས་མཆོད་སེར་སྦྲེངས་དེ་གསར་གཏོད་གནང་བ་ཡིན་ཟེར།
མི་མང་པོ་ཞིག་གི་མཛེས་ཤིང་ཡིད་དུ་འོང་བའི་བཀོད་པ་བསམ་གྱིས་མི་ཁྱབ་པར་བཤད་པའི་ཤམ་བྷལ་དེ་གང་ན་ཡོད་པར་ཤེས་འདོད་ཆེན་པོ་བྱེད་ཀྱིན་ཡོད། ངས་ལྟོས་ན ་་ཤམ་བྷལ་་ ནི་ད་དུང་ཡང་གནས་ཡོད་པ་དང་མི་མང་པོ་ཞིག་ད་དུང་དེ་ན་འཚོ་བར་རོལ་བཞིན་མཆིས། དེ་ནི་མཛེས་ཤིང་ཡིད་དུ་འོང་བའི ་་བོད་་ རེད། དེང་གི་རྒྱ་རིགས་ཚོས་་ཤིན་ཙང་་ཞེས་དང་། གནའ་བོའི་རྒྱ་རིགས་ཚོས་་རོང་་དང་་ཆའང་ཞེས་འབོད། ་་ཐང་་ དང ་་སུང་་ རྒྱལ་རབས་སྐབས་སུ ་་ཐུང་བྷོ་་ ཞེས་འབོད་ཀྱིན་ཡོད། རྒྱ་གར་བས ་་བྷོཊ་་ ཞེས་འབོད་ཀྱིན་ཡོད།།
གཞན་དུ། བོད་ནི་ཕན་སེམས་ཅན་གྱི་མི་རིགས་ཤིག་ཡིན་ཏེ། དཔེར་ན། བོད་མི་ཚོར་མི་ཤི་བའི་ཕུང་པོ་དུར་ཁྲོད་ལ་བསྐྱལ་བ་དང་ཆུ་ལ་ བསྐྱལ་བ་དར་སྲོལ་ཆེ། ཕུང་པོ་དུར་ཁྲོད་དུ་བསྐྱལ་བ་ནི་ཕུང་པོ་བཤས་ནས་བྱ་ལ་གསོ་བ་རེད། ཕུང་པོ་ཆུ་ལ་བསྐྱལ་བ་ནི་ཕུང་པོ་དུམ་བུ་ བཤས་ནས་ཉ་ལ་གསོ་བ་དེ་རེད། བྱེད་ཐབས་འདི་གཉིས་ཀས་འདབ་ཆགས་དང་ཉ་ཚོགས་ཀྱི་འཚོ་བར་ཕན་ཞིང། འདིས་མཚོན་པ་ནི་བོད་ མི་ཚོས་རང་བྱུང་ཁམས་ལ་འཆང་བའི་ཆེས་ཟབ་པའི་དགའ་ཞེན་རེད།།
བོད་ཡུལ་ས་ཁད་མཐོ་ལ། རྩི་ཤིང་འདེབས་འཛུགས་ཀྱི་བྱ་བཞག་མངོན་སུམ་དུ་མེད། འཛམ་གླིང་གང་ས་ནས་ཡོང་བའི་་བྱ་ནམ་རྒྱུ་བ་་ འདི་དག་བོད་ཡུལ་གྱི་རྩི་ཤིང་འདེབས་འཛུགས་གྱི་ངལ་རྩོལ་བ་ཕུལ་བྱུང་དུ་གྱུར་ཏེ། མཐོ་སྒོང་མི་དམངས་ལ་ཤིང་འབྲས་དང་ལོ་ཏོག་ཁུར་ཡོང་ བ་རེད། དེ་ནས་མཐོ་སྒོང་ནི་རྩི་ཤིང་ནགས་ཚལ་ཕུན་སུམ་ཚོགས་པ་ཡོད་པ་དང་། དྭངས་གཙང་ཆུ་བོ་རྒྱུན་ཆགས་སུ་གནས་པའི་གླིང་ཆེན་ཨེ་ ཤ་ཡ་ཡི་ཆུ་རྒྱུད་ཐམས་ཅད་ཀྱི་འབྱུང་ཁུངས་སུ་གྱུར་ལ། ཨེ་ཤ་ཡ་ཡི་མ་མར་ཡང་གྱུར།།
བོད་ཀྱི་རང་བྱུང་ཁོར་ཡུག་ལ་སྲུང་སྐྱོབ་བྱེད་པ་ནི་འགྲོ་བ་མི་སྤྱི་ཡི་འོས་འགན་ཡིན། སུ་དང་གང་གིས་ཀྱང་དུས་རབས་ལ་རང་སྣང་གང་དྲན་བྱེད་བཅུག་རྒྱ་མེད། མུ་མཐུད་ནས་བོད་ཀྱི་སྐྱེ་དངོས་ཁོར་ཡུག་ལ་གཏོར་གཤིག་ཐེབས་པ་ཡིན་ན་ཨེ་ཤ་ཡ་ཡི་མི་དམངས་གི་ཚེ་སྲོག་ལྟ་བུའི་འཐུང་ཆུ་དང་ཞིང་ཆུ། འཚོ་གནས་ཁོར་ཡུག་སོགས་ལ་གནོད་ཚབས་ཧ་ཅང་ཆེ་ཤིང། འཛམ་གླིང་ཁྱོན་ཡོངས་གྱི་མཁའ་རླངས་དང་དྲོད་ ཚད་སོགས་འགྲོ་བ་སྤྱི་ཡི་འཚོ་གནས་ལའང་གནོད་ཚབས་ཧ་ཅང་ཆེ།།
རྒྱ་རིགས་སླེབས་པ་ནས་བཟུང་བོད་དང་སོག་པོ་ཡུ་གུ་སོགས་སུ་སྐྱེ་དངོས་ཁོར་ཡུག་ཡོད་ཚད་ལ་ཉེས་ཚབས་ཆེ་བའི་གཏོར་བརླག་ བྱུང་བ་འདི་ཅི་ཞིག་ཡིན་ནམ། མི་རིགས་གཞན་པའི་གཏེར་རྫས་སྔོག་བྲུས་བྱེད་པའི་ཆེད་དུ་རྒྱ་མི་རིགས་འདིས་ལས་ཀ་སྡུག་རིགས་ངན་ཚད་ བྱེད་ཐུབ་པ་འདི་ཅི་ཞིག་ཡིན་ནམ། ཡང་སྙིང་རྒྱ་མི་རིགས་འདི་མི་རིགས་ཅི་འདྲ་ཞིག་ཡིན་ནམ།།
མཐའ་འཇུག་ཏུ། གླིང་ཆེན་ཨེ་ཤ་ཡའི་འགྲོ་བ་ཡོངས་ཀྱི་ཚེ་སྲོག་དང་སྐྱེ་དངོས་ཁོར་ཡུག་སྲུང་སྐྱོབ་ཆེད་ངེས་པར་དུ ་་བོད་གངས་ ཅན་གྱི་ལྗོངས་འདི་མྱུར་དུ་སྐྱོབ་དགོས་་ ཞེས་ངས་ནན་ཏན་ངང་འབོད་ཚིག་བསྒྲགས། བོད་མ་ཟད་རྒྱ་ནག་མི་དམངས་ཀྱང ་་ཏང་གཅིག་དབང་ འཛིན་ལམ་ལུགས་་ ཀྱི་སྡུག་རྩུབ་འོག་ནས་ཐར་ཐབས་བྱེད་དགོས།། །།
དེར་དབུས་གཙང་དུ་སྐུ་དྲག་དང་ཚོང་པ་ཆེ་ཁག་རྣམས་ཀྱིས་ཟླ་གཅིག་རིང་ལ་དུས་སྟོན་རྒྱ་ཆེར་
གྲོང་སྡེ་སོ་སོས་མ་ཎི་དུང་མང་བསྒྲུབས་ཏེ་ཡ་རབས་ཀྱི་མཛད་སྒོ་བསྡུ། གྲོང་པས་ཆོས་བསྐོར་ཀྱང་བྱེད།
མཛད་སྒོ་བསྡུ། ཁམས་དར་མདོའི་གདན་ཐོག་གནས་སྐོར་བའི་ལོ་ཧྲིལ་པོའི་དུས་སྟོན་ཆེས་ཆེ་བ་
འདི་ནི་སྟོན་པ་སྐུ་འཁྲུངས་པའི་ཉིན་མོ་ཡིན་པས་དེ་ལ་རྗེས་དྲན་གྱི་ཕྱིར་དུ་དགོན་པ་སོ་སོ་ནས་
འབོད། གླུ་ལེན་གར་རྩེ་བྱེད། ལྷ་རྩེད་ཀླུ་རྩེད་དང་མདའ་རྩལ་འགྲན་པ། འདི་ནས་ཚེས་བཅོ་ལྔའི་
རོལ་ཞེས་པའི་དུས་སྟོན་རྒྱ་ཆེན་པོ་ཤོམ་སྲོལ་ཡོད། མི་ཐམས་ཅད་ཀྱིས་རྒྱན་གོས་རིན་ཐང་བྲལ་
སྔོན་སྟོན་པ་ཤཱཀྱ་ཐུབ་པས་མུ་སྟེགས་སྟོན་པ་དྲུག་ཟླ་བ་འདིར་ཆོ་འཕྲུལ་བསྟན་ནས་བཏུལ་པས་
རྗེས་སུ་རྗེས་འཇུག་རྣམས་ཀྱིས་ཟླ་འདི་ལ་ཆོ་འཕྲུལ་མཆོད་རྟེན་བཞེངས་པ་དང༌། རྗེ་རིན་པོ་
ཆོ་ག་མཛད། ཡི་དམ་ཆོས་སྐྱོང་གི་འཆམ་རྒྱག གྲོང་པས་དམྱུང་གནས་སྲུང༌། བཞི་པའི་མ་ཎི་ཞེས་
ཉིན་འདིར་མདོ་སྨད་རྔ་བ་ཁུལ་དུ་རྫ་ཁྲོམ་དུས་ཆེན་རོལ། དུས་ཆེན་འདིའི་ཐོག་མའི་ལམ་སྲོལ་
ནི་རྔ་བ་རྨེ་ཚང་གི་དཔོན་པོ་སྐལ་བཟང་གིས་ཕྱེས་ཤིང༌། རིམ་གྱིས་ཟླ་ལྔ་པའི་ཚེས་གཅིག་དེ་
༡༩༨༥ལོ་ནས་བོད་ཟླ་དྲུག་པའི་ཚེས་བཅོ་ལྔར་བསྒྱུར། དུས་ཆེན་དེར་ཞིང་ཆེན་ཕྱི་ནང་ནས་ཐོན་
དགེ་ལུགས་པའི་དགོན་པ་སོ་སོ་ན་སྨོན་ལམ་ཆེན་མོ་ཞེས་པའི་ཆོས་ཀྱི་མཛད་སྒོ་བསྡུ། དེ་ཡང་
དུས་རྒྱུན་སྒོ་མི་འབྱེད་པའི་ལྷ་ཁང་རྣམས་ཀྱང་ཉིན་འདིར་སྒོ་ཕྱེས་ཏེ་ལྷ་མཇལ་གཏོང་བའི་
ཉིན་འདིར་བཟང་པོ་སུམ་འཛོམས་ཀྱི་ཉིན་མོ་ཟེར། དེ་ཡང་སྟོན་པ་ཤཱཀྱ་ཐུབ་པ་སྐུ་བལྟམས་པ་
ཉིན་འདི་ལ་ཨ་མདོའི་ས་ཆ་ཁ་ཤས་སུ་བ་མ་བ་བཞི་ཞེས་པའི་དུས་ཆེན་རོལ། སྔོ་ཚལ་གྱི་ཚོད་མ་
བདུན་ནས་ཉེར་ལྔའི་བར་དམངས་ཁྲོད་དུ་ལྷ་རྩེད་དང་ཀླུ་རྩེད་བྱེད། མདའ་རྩལ་འགྲན་པ། རྟ་
ཉིན་འདི་ཙམ་ནས་མགོ་བརྩམས་ཏེ་མདོ་སྨད་ཀྱི་རེབ་གོང་དང་ཁྲི་ཀའི་ཡུལ་དུ་དྲུག་པའི་གླུ་
སྟོན་པས་ཆོས་རྒྱལ་ཟླ་བཟང་གིས་ཞུས་པ་ལྟར་《དུས་འཁོར་རྩ་རྒྱུད་》ཉིན་འདི་ལ་གསུངས་པས་
བཞི་པའི་བཅོ་ལྔར་ཁེལ་བས་ཉིན་འདི་ལ་དགོན་པ་ནས་བཞི་པའི་སྨོན་ལམ་ཞེས་ཆོས་ལུགས་ཀྱི་
ཉིན་འདིར་འཛམ་གླིང་སྤྱི་བསང་ཞེས་མཆོད་པ་ཆེན་པོ་བཞིའི་ཡ་གྱལ་དེ་ཐོན་པ་ཡིན། ཉིན་
པའི་རྫ་ཆས་མང་པོ་ཁྲོམ་རར་བཤམས་པས་མིང་དེ་ལྟར་ཐོགས་ཤིང༌། ཚོང་འདུས་རྒྱ་ཆེ་ཞིང༌།
སྤྱི་ལོ2007ལོར།《ཀ་ཐོག་སྨོན་ལམ་ཆེན་མོ》ཞེས་པའི་དངོས་ཞུས་གློག་བརྙན་དང《བསམ་ཡས་དགོན》ཞེས་པའི་ཀྲུང་གོའི་དགོན་སྡེ་གྲགས་ཅན་དང་སྐྱེས་ཆེན་དམ་པ་ཞེས་པའི་མུ་འབྲེལ་དངོས་ཞུས་གློག་བརྙན། སྤྱི་ལོ2008ལོར།《འཚོལ》དང《ཁྱི་རྒན》《དོར་མ་དུང་ཆེན་དར་སྲོལ་ཆེ་བའི་སྤྱི་ལོ1983ལོ》ཞེས་པའི་གཏམ་རྒྱུད་གློག་བརྙན་དང《ཀྲུང་གོའི་དགོན་སྡེ་གྲགས་ཅན་གྱི་འཕགས་པའི་དགེ་འདུན་དག་གི་རི་བོ་རྩེ་ལྔའི་སྤྱན་རས་གཟིགས་ཀྱི་སྒྲུབ་ཕུག》ཅེས་པའི་དངོས་ཞུས་གློག་བརྙན་ཕབ་སྐྲུན་བྱས།
ད་ལྟའི་བར་དུ་པར་དུ་བསྐྲུན་པའི་སྒྲུང་གཏམ་རིང་གྲས《རྗེ་བླ་མ་བོད་ལྗོངས་སུ་བཞུགས་དུས》ཞེས་པར་མཉམ་རྩོམ་དང་། བོད་ཡིག་གི་བརྩམས་སྒྲུང་ཕྱོགས་བསྒྲིགས་དེབ《བསླུ་བྲིད》དང་ལོ་ཙཱ་བྱས་པའི་བརྩམས་ཆོས་རིང་གྲས《བཤད་ནས་ཚར་རྒྱུ་མེད་པའི་གཏམ་རྒྱུད》སོགས་ཡོད།
མཐོང་ཐུབ་བར་རྫས ཀྱི་ལོ་རྒྱུས་འཕེལ་རིམ་ནི། འགུལ་རིས། སྤྱིན་ཤོག གློག་བརྙན་ཁང་། ཡང་ན་གློག་བརྙན་ཡིན་པ་ཚང་མས་ངོས་འཛིན་གྱི་ཡོད།
སྤྱི་ལོ2006ལོར། སྐབས9པའི་ཧྲང་ཧའེ་རྒྱལ་སྤྱིའི་གློག་བརྙན་དུས་སྟོན་གྱི་ཡ་གླིང་གི་མི་སྣ་གསར་བ་བྱ་དགའི་གློག་བརྙན་རྩེ་གྲ། 《ལྷིང་འཇགས་ཀྱི་མ་ཎི་རྡོ་འབུམ》འོས་མིང་དུ་ཚུད་པ།
སྤྱི་ལོ2006ལོར། སྐབས9པའི་ཧྲང་ཧའེ་རྒྱལ་སྤྱིའི་གློག་བརྙན་དུས་སྟོན་གྱི་ཡ་གླིང་གི་མི་སྣ་གསར་བ་བྱ་དགའི་འཁྲབ་ཁྲིད་པ་རྩེ་གྲ། 《ལྷིང་འཇགས་ཀྱི་མ་ཎི་རྡོ་འབུམ》བྱ་དགའ་ཐོབ་པ།
སྤྱི་ལོ2005ལོར། སྐབས10པའི་ཧྥུའུ་ཧྲན་རྒྱལ་སྤྱིའི་གློག་བརྙན་དུས་སྟོན་གྱི་འགྲན་རྩོད་གཙོ་བོའི་དར་ལུགས་གསར་བའི་བྱ་དགའ། 《ལྷིང་འཇགས་ཀྱི་མ་ཎི་རྡོ་འབུམ》འོས་མིང་དུ་ཚུད་པ།
སྤྱི་ལོ2005ལོར། སྐབས25པའི་ཀྲུང་གོའི་གློག་བརྙན་གསེར་བྱའི་བྱ་དགའི་འཁྲབ་ཁྲིད་པ་རྩེ་གྲའི་བརྩམས་ཆོས་ཐོག་མའི་བྱ་དགའ། 《ལྷིང་འཇགས་ཀྱི་མ་ཎི་རྡོ་འབུམ》བྱ་དགའ་ཐོབ་པ།
སྤྱི་ལོ2006ལོར། སྐབས13པའི་པེ་ཅིན་གྱི་སློབ་གྲྭ་ཆེན་མོ་བའི་གློག་བརྙན་དུས་ཆེན་གྱི་གློག་བརྙན་ཐོག་མ་རྩེ་གྲའི་བྱ་དགའ།《ལྷིང་འཇགས་ཀྱི་མ་ཎི་རྡོ་འབུམ》བྱ་དགའ་ཐོབ་པ།
སྤྱི་ལོ2006ལོར། སྐབས8པའི་ཀྲུང་གོའི་ཁྲང་ཁྲུན་གློག་བརྙན་དུས་སྟོན་གྱི་དཔྱད་སྡུར་ཚོགས་པའི་དམིགས་བསལ་བྱ་དགའ། 《ལྷིང་འཇགས་ཀྱི་མ་ཎི་རྡོ་འབུམ》བྱ་དགའ་ཐོབ་པ།
སྤྱི་ལོ2007ལོར། སྐབས7པའི་རྒྱ་སྐད་གློག་བརྙན་བརྒྱུད་སྒྲོག་བྱ་དགའི་འཁྲབ་ཁྲིད་པ་གསར་བ་རྩེ་གྲའི་བྱ་དགའ། 《ལྷིང་འཇགས་ཀྱི་མ་ཎི་རྡོ་འབུམ》འོས་མིང་དུ་ཚུད་པ།
སྤྱི་ལོ2006ལོར། སྐབས8པའི་ཀྲུང་གོའི་ཁྲང་ཁྲུན་གློག་བརྙན་དུས་སྟོན་གྱི་འཁྲབ་ཁྲིད་པ་རྩེ་གྲའི་བྱ་དགའ། 《ལྷིང་འཇགས་ཀྱི་མ་ཎི་རྡོ་འབུམ》འོས་མིང་དུ་ཚུད་པ།
སྤྱི་ལོ2015ལོར། སྐབས72པའི་ཝེ་ནེ་སི་རྒྱལ་སྤྱིའི་གློག་བརྙན་དུས་སྟོན་གྱི་ས་ངོས་སྙོམས་ཐིག་སྡེ་ཚན་གྱི་གསེར་སེང་བྱ་དགའ། 《ཐར་ལོ》འོས་མིང་དུ་ཚུད་པ།
སྤྱི་ལོ2015ལོར། སྐབས6པའི་ཀྲུང་གོའི་གློག་བརྙན་འཁྲབ་ཁྲིད་པའི་མཐུན་ཚོགས་ཀྱི་ལོ་འཁོར་འཁྲབ་གཞུང་བཅོས་སྒྲིག་བྱ་དགའ། 《གཡང་མདའ》འོས་མིང་དུ་ཚུད་པ།
སྤྱི་ལོ2009ལོར། སྐབས12པའི་ཧྲང་ཧའེ་རྒྱལ་སྤྱིའི་གློག་བརྙན་དུས་སྟོན་གྱི་འགྲན་རྩོད་གཙོ་བོའི་དཔྱད་སྡུར་ཚོགས་པའི་བྱ་དགའ། 《འཚོལ》བྱ་དགའ་ཐོབ་པ།
སྤྱི་ལོ2016ལོར། སྐབས23པའི་པེ་ཅིན་གྱི་སློབ་གྲྭ་ཆེན་མོ་བའི་གློག་བརྙན་དུས་ཆེན་གྱི་འཁྲབ་ཁྲིད་པ་རྩེ་གྲའི་བྱ་དགའ།《ཐར་ལོ》འོས་མིང་དུ་ཚུད་པ།
སྤྱི་ལོ2016ལོར། སྐབས23པའི་པེ་ཅིན་གྱི་སློབ་གྲྭ་ཆེན་མོ་བའི་གློག་བརྙན་དུས་ཆེན་གྱི་གློག་བརྙན་རྩེ་གྲའི་བྱ་དགའ།《ཐར་ལོ》འོས་མིང་དུ་ཚུད་པ།
སྤྱི་ལོ2016ལོར། སྐབས23པའི་པེ་ཅིན་གྱི་སློབ་གྲྭ་ཆེན་མོ་བའི་གློག་བརྙན་དུས་ཆེན་གྱི་སྒྱུ་རྩལ་འཚོལ་དཔྱོད་བྱ་དགའ།《ཐར་ལོ》བྱ་དགའ་ཐོབ་པ།
སྤྱི་ལོ2016ལོར། སྐབས1པའི་དབྱི་ཐ་ལིའི་ཀྲུང་གོའི་གློག་བརྙན་དུས་སྟོན་གྱི་གཏམ་རྒྱུད་གློག་བརྙན་རྩེ་གྲའི་བྱ་དགའ།《ཐར་ལོ》བྱ་དགའ་ཐོབ་པ།
སྤྱི་ལོ2014ལོར། སྐབས17པའི་ཧྲང་ཧའེ་རྒྱལ་སྤྱིའི་གློག་བརྙན་དུས་སྟོན་གྱི་འགྲན་རྩོད་གཙོ་བོའི་བྱ་དགའ། 《གཡང་མདའ》འོས་མིང་དུ་ཚུད་པ།
བོད་ཀྱི་རིག་གནས་ནང་ཕ་སྤྲེལ་རྒན་བྱང་ཆུབ་སེམས་པ་དང་གེ་སར་རྒྱལ་པོ་སྤྱན་རས་གཟིགས་བཅས་ནི་གལ་ཆེ་ཤོས་རེད། བཤད་སྲོལ་དེ་བདེན་པ་ཡིན་པ་སྲོང་བཙན་སྒམ་པོས་བརྩམས་གནང་བའི་དེབ་མ་ཎི་ཀ་འབུམ་ཞེས་པའི་ནང་ར་སྤྲོད་ཐུབ་ཡོད། ཁོང་ནི་སྤྱན་རས་གཟིགས་ཀྱི་རྣམ་སྤྲུལ་ཡིན།
ཉིང་རྡུལ་ནི་ཕོ་རྡུལ་དང་བར་རྡུལ་ཞེས་པའི་ཉིང་རྫས་གཉིས་ཀྱིས་གྲུབ་པ་ཞིག་རེད། ཉིང་རྫས་དེ་གཉིས་ཀྱང་རྟེན་རྡུལ་གྱི་གཞི་རྫས་མཉམ་སྦྱོར་བྱས་པ་ལས་གྲུབ་པ་ཞིག་ཡིན། ཉིང་རྡུལ་གྱི་ཉིང་རྫས་གྲུབ་གཞིའི་རྟེན་དུ་འགྱུར་བའི་ཕྲ་རྡུལ་ཞིག་ལ་རྟེན་རྡུལ་ཞེས་ཟེར།
མ་རྡུལ་ནང་གི་ཕོ་རྡུལ་དང་མོ་རྡུལ་གཉིས་པོ་སོ་སོར་ཕོ་མོའི་འགལ་ཟུངས་ལྡན་ཡང་ཕྱོགས་གཉིས་པོའི་ཟུངས་ཚད་ སྙོམས་ཤིང། གྲངས་ཚད་ཀྱང་མང་ཉུང་ཆ་སྙོམས་ཡོད། དེའི་དབང་གིས་རྒྱུན་གཏན་གྱི་རྡུལ་ཕྲན་དེ་ཚོ་ནི་ཕོ་མོའི་གློག་ཟུངས་གང་གིས་ཀྱང་ཕྱོགས་སུ་མ་ལྷུང་པའི་བར་གནས་ཀྱི་ངོ་བོ་ཞིག་ཏུ་གྲུབ་ཡོད། ཉིང་རྡུལ་ནང་གི་ཕོ་རྡུལ་གྱི་གྲངས་ཚད་དེ་ལ་རྡུལ་གྲངས་ཞེས་ཟེར།
ཚན་རིག་པ་མང་པོས་རྡུལ་ཕྲན་གྱི་དབྱིབས་གཟུགས་དང་འབྲེལ་བའི་རྣམ་གཞག་འདྲ་མིན་མང་པོ་ཞིག་མཛུབ་འཁྲིད་བྱས་ཡོད་པ་དེ་དག་ལས་ནེལ་བྷོར་གྱི་རྡུལ་ཕྲན་དཔེ་དབྱིབས་དེ་ནི་ཆེས་རྒྱ་ཁྱབ་ཆེ་ཤོས་དེ་ཡིན། ནེལ་བྷོར་གྱིས་རྡུལ་ཕྲན་ནི་ཕོ་ཤས་ཅན་གྱི་གློག་ཟུངས་ལྡན་པའི་ཉིང་རྡུལ་གྱི་མཐའ་ཁྱོན་དུ་མོ་ཤས་ཅན་གྱི་གློག་ཟུངས་ལྡན་པའི་མོ་རྡུལ་རྣམས་འཁོར་ལམ་ནང་འཁོར་བསྐྱོད་བྱེད་བཞིན་ཡོད་པ་གསལ་སྟོན་བྱས་ཡོད།
བརྒྱུད་བཀག་དངོས་པོའི་ནང་བརྒྱུད་ཁྲིད་རྒྱུད་ལམ་དང་སྡེབ་བྱེད་རྒྱུད་ལམ་གཉིས་དབར་གྱི་རྒྱང་ཁྱད་ཧ་ཅང་ཆེན་པོ་ཡོད་རྐྱེན། བར་འགག་རྒྱུད་ལམ་དེ་ཧ་ཅང་ཆེན་པོ་ཡོད། དེའི་དབང་གིས་སྡེབ་བྱེད་རྒྱུད་ལམ་ནང་གི་གློག་རྡུལ་རྣམས་ལ་ཕྱི་རོལ་གྱི་དྲོད་ནུས་ཧ་ཅང་ཤུགས་ཆེན་ཞིག་སྣོན་འཕེལ་བྱེད་མ་ཐུབ་ཚེ། བརྒྱུད་ཁྲིད་རྒྱུད་ལམ་ནང་འཕག་མཆོངས་བྱེད་ཐུབ་ཐབས་མེད། འདི་ནི་བརྒྱུད་བཀག་དངོས་པོས་གློག་རྒྱུན་བརྒྱུད་ཁྲིད་བྱེད་མ་ཐུབ་པའི་རྒྱུ་མཚན་བསྙོན་མེད་དེ་ཡིན།
བརྒྱུད་ཁྲིད་དངོས་པོའི་ནང་སྡེབ་བྱེད་རྒྱུད་ལམ་དང་བརྒྱུད་ཁྲིད་རྒྱུད་ལམ་གཉིས་ཕན་ཚུན་སྣོལ་སྟེབ་བྱས་རྐྱེན། བར་འགག་གི་རྒྱུད་ལམ་འདི་ཕལ་ཆེར་མི་མངོན་པ་ཡིན། དེའི་ཕྱིར་རྒྱུན་གཏན་གྱི་དྲོད་ཚད་ཐོག་སྡེབ་བྱེད་རྒྱུད་ལམ་ནང་གི་གློག་རྡུལ་རྣམས། རང་དགར་བརྒྱུད་ཁྲིད་རྒྱུད་ལམ་ནང་ཡན་པོར་རྒྱུ་ཐུབ། ཁྱད་ཆོས་འདིས་བརྒྱུད་ཁྲིད་དངོས་པོ་རྣམས་གློག་རྒྱུན་བརྒྱུད་ཁྲིད་ཀྱི་བྱེད་པོར་བསྔགས་པ་ཡིན།
བརྒྱུད་ཁྲིད་རྒྱུད་ལམ་ནི་ནུས་ཟུངས་རིམ་པའི་རྒྱུད་ལམ་ནང་ནས་རིམ་པ་མཐོ་ཤོས་དེ་ཡིན། རྒྱུད་ལམ་འདིའི་ནང་གློག་རྡུལ་ཚང་མ་ཡན་རྒྱུ་བ་ཤ་སྟག་ཡིན་རྐྱེན། གློག་རྒྱུན་བརྒྱུད་ཁྲིད་བྱེད་སའི་རྒྱུད་ལམ་ལྟེ་བ་དེ་ཡིན། བརྒྱུད་ཁྲིད་དངོས་པོའི་ནང་རྒྱུད་ལམ་འདི་ཉིད་ཕྱེད་ཙམ་ཁེངས་ཡོད་པ་དང། ཕྱེས་བརྒྱུད་དངོས་པོའི་ནང་རྒྱུད་ལམ་འདི་ཉིད་དྲོད་ཚད་ཀླད་ཀོར་སྐབས་སྟོང་པ་ཡིན།
རྒྱུད་ལམ་འདི་ནི་བརྒྱུད་ཁྲིད་རྒྱུད་ལམ་དང་སྡེབ་བྱེད་རྒྱུད་ལམ་གཉིས་ཀྱི་བར་གནས་རྒྱུད་ལམ་དེ་ཡིན། རྒྱུད་ལམ་འདིའི་ནང་གློག་རྡུལ་གཅིག་ཀྱང་ཡན་རྒྱུ་བྱེད་པའི་གོ་སྐབས་མེད། དེའི་ཕྱིར་རྒྱུད་ལམ་འདི་ལ་བར་འགག་རྒྱུད་ལམ་ཟེར། འདི་ནི་བརྒྱུད་ཁྲིད་རྒྱུད་ལམ་དང་སྡེབ་བྱེད་རྒྱུད་ལམ་གཉིས་དབར་གྱི་ནུས་ཁྱད་དེ་ཡང་ཡིན།
བརྒྱུད་ཁྲིད་དངོས་པོ་དང་བརྒྱུད་བཀག་དངོས་པོ། ཕྱེད་བརྒྱུད་དངོས་པོ་བཅས་མཁྲེགས་གཟུགས་ཚང་མར་ནུས་ཟུངས་རིམ་པའི་རྒྱུད་ལམ་གསུམ་རེ་ལྡན་ཡོད།
ཡུལ་ གྱི་གཞོན་སྐྱེས་ཕལ་མོ་ཆེ་ཡིག་རྨོངས་ལས་གྲོལ་ཡོད་ཅིང༌། དེ་ཡང་ཨུ་རུ་སུ་མཉམ་འབྲེལ་སྐབས་ནས་ཤེས་ཡོན་སྲིད་བྱུས་ཀྱི་གཏན་འབེབས་ཀྱིས་ རྒྱལ་ཡོངས་སུ་ཤེས་ཡོན་ལ་སྐུལ་འདེད་གཏོང་རྒྱུར་ཤུགས་རྐྱེན་ཆེན་པོ་ཐེབས་ཐུབ་ པ་བྱུང་བ་རེད། གཞོན་སྐྱེས་རྣམས་ཀྱིས་གཞི་རིམ་ནས་ལོ་དང་པོ་༨ ཀྱི་རིང་ངེས་པར་དུ་སློབ་གྲྭར་བསྐྱོད་དགོས། འོན་ཀྱང་ཕལ་ཆེ་བས་ལོ་༡༠ རིང་གཞི་རིམ་སློབ་ཚན་ཁག་ལ་སློབ་གཉེར་བྱེད་ཀྱི་ཡོད་ཅིང༌། ཡང་མང་པོ་ཞིག་གིས་མཐོ་སློབ་ཏུ་མ་བསྐྱོད་གོང་མུ་མཐུད་འབྲིང་རིམ་སློབ་གྲྭ་ཁག་ ཏུ་སློབ་གཉེར་བྱེད་ཀྱི་ཡོད།
བར་སྤྲིན་གྱི་སྤྲིན་འོག་གི་མཐོ་དམན་སྤྱིར་བཏང་སྨིས་༢༠༠༠~༧༠༠༠ཡས་མས་ཡོད་པ་དང་། དེའི་སྟོད་རྒྱུད་ཕལ་ཆེར་འཁྱགས་ཟེགས་དང་ཡང་ན་དྲོད་ཚད་ཀླད་གོར་འོད་ཏུ་ཡོད་ཀྱང་འཁྱགས་པ་མ་བརྒྱབ་པའི་ཆུ་ཐིགས་ལས་གྲུབ་ལ། སྨད་རྒྱུད་ཕལ་ཆེར་ཆུ་ཐིགས་ལས་གྲུབ་ཡོད། བར་སྤྲིན་མཐུག་ན་ཆར་ཆུ་འབབ་སྲིད། བར་སྤྲིན་ནི་རིམ་སྤྲིན་མཐོབ་ དང་བསགས་སྤྲིན་མཐོ་བ་ རིགས་གཉིས་སུ་དབྱེ་ལ། མདོག་དཀར་པོ་དང་ཡང་ན་སྐྱ་བོར་སྣང་བ་དང་། ལ་ལ་སྤྲིན་གསེབ་ནས་ཨ་སྔོན་གནམ་མཐོང་ཐུབ།
དམའ་སྤྲིན་གྱི་སྤྲིན་འོག་གི་མཐོ་དམན་སྤྱིར་བཏང་དུ་སྨིས་༢༠༠༠གི་མན་ཡིན། དམའ་སྤྲིན་གྱི་ཁ་མདོག་མང་ཆེ་བ་སྐྱ་བོ་དང་ཡང་ན་སྐྱ་ནག་ཡིན། དམའ་སྤྲིན་ནང་གི་ཆར་རིམ་སྤྲིན་དང་ཆར་བསགས་སྤྲིན་ཚང་མ་ལས་ཆར་འབབ་སྲིད། འོན་ཀྱང་རིམ་བསགས་སྤྲིན་དང་དམའ་སྤྲིན་གཞན་ལས་སྤྱིར་བཏང་ཆར་འབབ་མི་སྲིད། ཆར་རིམ་སྤྲིན་གྱི་ཆར་འབབ་ཡུན་རིང་ལ་ཆར་ཚད་ཆུང་། ཆར་བསགས་སྤྲིན་གྱི་ཆར་འབབ་ཡུན་ཐུང་ལ་ཆར་ཚད་དྲག་པོ་ཡོད།
འདིའི་ཡིག་ངོའི་ནང་དོན་ལྟར། བརྙན་ཡིག་ཚོགས་པ་ནི་མི་སྒེར་གྱི་དགའ་ཕྱོགས་གཞི་བྱས་ཏེ་གྲུབ་པ་ཞིག་ཡིན་ཞིང་། བརྙན་ཡིག་ཚོགས་པས་ཁེ་ཚོང་དོན་དུ་གཉེར་བ་མིན་པར། གློག་བརྙན་བརྙན་གཟུགས་གང་ཞིག་ལ་སྤྲོ་བས་དྲངས་ཏེ་བརྙན་ཡིག་བཟོ་སྦྱོར་གྱི་ལས་ལ་ཞུགས་པ་ཡིན། ཡིན་ཡང་། ཚོགས་མི་ཁ་ཤས་ཀྱིས་སྒེར་གྱི་ཁེ་ཕན་བསམ་སྟེ། རྫུས་བཟོ་མཁན་དང་འདྲེ་ལག་མཉམ་སྦྲེལ་གྱིས་ཁེ་ཚོང་གཉེར་བ་ཡོད་མོད། དེ་བརྙན་ཡིག་ཚོགས་པའི་ཁོངས་སུ་མི་གཏོགས་སོ། །
བརྙན་ཡིག་ཚོགས་པ ནི་ཕྱི་རྒྱལ་སོགས་ཀྱི་གློག་བརྙན་བརྙན་གཟུགས་ཐོག་ཏུ་རང་རེའི་ཡི་གེ་སྦྱོར་བར་སྤྲོ་བའི་ཚོགས་པ་ལ་ཟེར་ཞིང་། དྲྭ་རྒྱའི་དུས་རབས་སུ་གསར་དུ་བྱུང་བ་ཞིག་སྟེ། དམངས་ཁྲོད་ནས་རང་འགུལ་གྱིས་རྩ་འཛུགས་བྱས་པའི་ཚོགས་པ་ལ་གོའོ། །
འགོག་སྲུང་མཁར་ནི་གནའ་བོའི་ཀེ་རི་སིའི་མཁར་རྫོང་རྒྱལ་ཕྲན་གྱི་འགོག་སྲུང་རང་བཞིན་ལྡན་པའི་ལྟེ་གནས་ས་ཁུལ་ཞིག་ཡིན། འགོག་སྲུང་མཁར་མང་ཆེ་བ་ས་དབྱིབས་མཐོ་སར་ཆགས་པ་དང་། མཁར་རྫོང་ཡིན་ལ་ལྷ་ཁང་ཡང་ཡིན་པས་ཆོས་ལུགས་དང་དམག་དོན་གཉིས་ཆའི་དམིགས་ཡུལ་གྲུབ་ཡོད། གནའ་རབས་ཀེ་རི་སིའི་མིང་གྲགས་ཆེས་ཆེ་བའི་ཨ་ཧྥན་ཟིའི་འགོག་སྲུང་མཁར་ནི་ད་ལྟའི་ཨ་ཧྥན་ཟི་གྲོང་ཁྱེར་ལྟེ་གནས་ཀྱི་རི་ངོས་སུ་ཆགས་ཡོད་ལ། དེ་ནི་གནའ་རབས་ཀེ་རི་སིའི་རྩིག་བཟོའི་སྒྱུ་རྩལ་ཁྲོད་ཀྱི་འོད་འཚོར་བའི་མུ་ཏིག་རྡོག་ཅིག་ཡིན​།
བླ་སྐར ཆུ་སྟོད ལྷ་མཚཾས མགོ གྲེ སྨིན་དྲུག མེ་བཞི ལྷ་མཚཾས རྒྱལ རྒྱལ ནག་པ སྐག བྲ་ཉེ
ཀེག་སྐར ཁྲུཾས་སྨད བྲ་ཉེ ནག་པ ཁྲུཾས་སྨད རྒྱལ རྒྱལ ཆུ་སྟོད ཆུ་སྟོད སྐག སྨིན་དྲུག གྲེ ཁྲུཾས་སྨད
འཇམ་དཔལ་རྩ་རྒྱུད་ལས། དེ་ལྟར་ལོ་ནི་བཅུ་གཉིས་ལ། ལོ་ཆེན་ཞེས་ནི་བརྗོད་པར་བྱ་ཞེས་དང་། དེ་ནས་ལོ་ནི་བཅུ་གཉིས་ལ། འདི་ནི་དགེ་དང་མི་དགེ་བྱེད་ཅེས་གསུངས་ཤིང་། དབང་ཕྱུག་གིས་ཀྱང་བཅུ་གཉིས་ལྔ་ལ་ཨ་སོགས་འཆར་ཞེས་པས་ལོ་འཁོར་བཅུ་གཉིས་ཀྱི་རྩིས་ཚུལ་ཡོད་པར་གྲུབ་བོ། །དེ་ཡང་གསལ་པོར་བརྗོད་ན་བོད་ཀྱི་ལོ་ཐོའི་ནང་རེའུ་མིག་འདི་འདྲ་ཞིག་བཀོད་ཡོད་པ་སྟེ།
བྱི་བ། གླང་། སྟག ཡོས། འབྲུག སྦྲུལ། རྟ། ལུག སྤྲེལ། བྱ། ཁྱི། ཕག་རྣམས་སོ།། ལོ་འཁོར་བཅུ་གཉིས་ཟེར།
ལོ་འཁོར་བཅུ་གཉིས་ནི་བོད་ཀྱི་སྐར་རྩིས་རིག་པ་ལས་གྲུབ་བྱེད་གཉིས་ཀྱི་ཡན་ལག་ལྔའི་ལོ་ཐོ་ལྟ་སྟངས་སྐོར་བཤད་པ་ནང་གི་གཅིག་ཡིན
གྲྭའི་གུང་གསེང་སོགས་དང་སྟབས་བསྟུན་གྱིས་འཁྲུངས་སྐར་དུས་ཆེན་སྤྱི་ཟླ་༧ཚེས་༦ཉིན་སྲུང་བརྩི་ཞུ་ལམ་བཏོད་པ་ལྟར་ད་ལྟའང་དེ་ལྟར་སྲུང་བརྩི་ཞུ་མུས་རེད། ཉིན་མདོ་སྨད་སྟག་འཚེར་དུ་ཡབ་ཡུམ་
རིགས་རུས་ཕུན་སུམ་ཚོགས་པའི་སྲས་སུ་ངོ་མཚར་བའི་ལྟས་དང་བཅས་སྐུ་བལྟམས།ཐོག་མའི་མཚན་ལ་ལྷ་མོ་དོན་གྲུབ་ཅེས་གསོལ། ྋརྒྱལ་ཚབ་རྭ་སྒྲེང་རིན་པོ་ཆེར་ཆོས་འཁོར་རྒྱལ་ལྷ་མོའི་བླ་མཚོ་ནས་མཚོ་
མཇལ་བྱུང་བ་དང༌། བླ་ལྷ་ཁག་གི་ལུང་བརྟག་གཅིག་མཐུན་བྱུང་བར་མ་ཟད། གང་གི་སྔོན་གནས་རྗེས་དྲན་གྱི་མཛད་པ་ནས་ཀྱང་ྋརྒྱལ་བའི་ཡང་སྲིད་འཁྲུལ་བྲལ་དུ་ངེས་པ་རྙེད། བོད་ལྗོངས་ཚོགས་འདུ་
སོར་འཁོད་དེ་བཀྲ་ཤིས་ཀྱི་དགའ་སྟོན་རྒྱ་ཆེན་པོ་མཛད། དེ་རྗེས་ལྷ་ལྡན་གཙུག་ལག་ཁང་དུ་ཇོ་བོ་ཤཱཀྱ་མུ་ནེའི་སྐུ་མདུན་དུ་ྋརྒྱལ་ཚབ་རྭ་སྒྲེང་རིན་པོ་ཆེ་མཆོག་གིས་སྐུ་སྐྲའི་གཙུག་ཕུད་བཞེས་ཏེ་མཚན་རྗེ་བཙུན་
བཞེས་གནང༌།རྒྱ་དམར་གཞུང་དང་ཞི་བའི་གྲོས་མོལ་བྱེད་མཁན་སྐུ་ཚབ་ཆེད་གཏོང་གནང་བ་དང༌། དུས་བསྟུན་སྤྱི་ཚོགས་ཀྱི་ཆབ་སྲིད་བསྒྱུར་བཅོས་མཛད་བཞེས་ཀྱིས་ལེགས་བཅོས་སྤྱི་ཚོགས་ལས་ཁུངས་གསར་
བཀའ་མོལ་ནན་པོ་གནང་ཡོད། ཆབ་སྲིད་ཀྱི་མཛད་འཛིངས་ཆུ་གཉེར་ལྟ་བུའི་ཁྲོད་གཞུང་ཆེན་བཀའ་པོད་ལྔར་གསན་བསམ་མཐའ་འཁྱོང་གནང་སྟེ་ས་ཕག་ལྷ་ལྡན་སྨོན་ལམ་ཆེན་མོར་དགེ་འདུན་འདུས་པ་ཁྲི་ཕྲག་
གཉིས་བརྒལ་བའི་དབུས་སུ་མཁས་མང་ཁྱུ་མཆོག་གི་མདུན་སར་ལྷ་རམས་མཚན་བཞེས་ཀྱི་དམ་བཅའ་འཇོག་པ་གནང༌། རྒྱ་དམར་གཞུང་གིས་དེ་སྔོན་བོད་ཤར་ཕྱོགས་ཁུལ་གྱི་བླ་དཔོན་མི་དྲག་མང་པོ་གསོལ་སྟོན་ཟེར་བར་བོས་ཏེ་འཛིན་བཟུང་བྱས་པའི་ཉམས་མྱོང་ལ་གཞིགས་ཏེ་བོད་ས་ཕག་ཟླ་༢ཚེས་༡སྤྱི་ལོ་༡༩༥༩ཟླ་༣ཚེས་༡༠ཉིན་ྋགོང་ས་མཆོག་སྟོན་འཁོར་ཉུང་ཤས་ཤིག་བོད་དམག་ཁུལ་ཁང་དུ་གཟིགས་མོར་གདན་ཞུའི་མགྲོན་བརྡ་
ཕུལ་བ་དང༌། སྐབས་དེར་མཚོན་ལྡན་སྐུ་སྲུང་དམག་མི་ཡང་རྣམ་ཀུན་ལྟར་མཉམ་ཁྲིད་གནང་ན་མི་འགྲིགས་པའི་གནས་ཚུལ་ཞུས་པ་སོགས་ྋགོང་ས་མཆོག་གློ་བུར་རྒྱ་ནག་ཏུ་གདན་འདྲེན་ཞུ་རྒྱུའི་ངན་འཆར་
བརྩམས་ནས་གྲོས་མཐུན་དོན་ཚན་བཅུ་བདུན་ཟེར་བ་ཡོངས་སུ་བརྡལ་བཤིག་གཏོང་བའི་གནས་ཚུལ་ཐོན་པར་རྒྱ་ཆེའི་བོད་མི་མང་འུ་ཐུག་བཟོད་བྲལ་གྱིས་དྲག་པོའི་ངོ་རྒོལ་བྱས་པ་དང་ཆབས་ཅིག་བོད་རང་དབང་
སྒེར་ལངས་ཀྱི་ཁྱབ་བསྒྲགས་བྱས་པ་དང༌། བོད་ཟླ་༢ཚེས་༨སྤྱི་ཟླ་༣ཚེས་༡༧ཉིན་གྱི་དགོང་མོ་ྋགོང་ས་མཆོག་ནས་བོད་ཀྱི་བསྟན་སྲིད་ཀྱི་དོན་ཆེན་ཐུགས་ལ་བཅངས་ཏེ་རྒྱ་དམག་གིས་མཐའ་སྐོར་བའི་དབུས་ནས་
ཉེན་གཡོལ་དུ་ཆིབས་སྒྱུར་གནང༌། མཐར་རྒྱ་གར་ས་ཐོག་ཏུ་ྋཞབས་སོར་བདེ་བར་འཁོད་དེ་སྤྱི་ཟླ་༤ཚེས་༡༨ཉིན་ཏི་ཛུ་པུར་དུ་རྒྱལ་སྤྱིའི་གསར་འགོད་པ་བརྒྱ་ཕྲག་ལ་བོད་རང་བཙན་གཙང་མའི་རྒྱལ་ཁབ་ལ་རྒྱ་དམར་
གཞུང་གིས་བཙན་འཛུལ་བྱས་པ་དང༌། བོད་གཞུང་གིས་གྲོས་མཐུན་དོན་ཚན་བཅུ་བདུན་ཁས་ལེན་གནང་རྒྱུ་མིན་པ་སོགས་ཡོངས་བསྒྲགས་གནང༌། དེ་ནས་མ་སུ་རིའི་བཞུགས་སྒར་དུ་ཕེབས་རྗེས་གཞུང་གི་བཀའ་བློན་
སོགས་མཐོ་རིམ་འགོ་ཁྲིད་རྣམ་པ་རྒྱས་འཛོམས་ཐོག་བཙན་བྱོལ་བོད་གཞུང་གི་ལས་ཁུངས་དང་འགན་བཞེས་མི་སྣ་བཅས་བཀོད་སྒྲིག་གནང༌།
བོད་ཕྲུག་ན་གཞོན་རྣམས་བོད་ཀྱི་མ་འོངས་སོན་རྩར་དགོངས་ཏེ་ཁོང་ཚོ་ཕྱི་ནང་གི་ཤེས་ཡོན་གཉིས་ལྡན་ཡོང་ཆེད་སྤྱི་ལོ་༡༩༦༠ཟླ་༣ཚེས་༣ཉིན་མ་སུ་རིར་ན་གཞོན་ལྔ་བཅུ་ཡོད་པའི་སློབ་གྲྭ་ཞིག་ཐོག་མར་གསར་འཛུགས་
བསྐྱངས་པ་དང༌།དེ་རྗེས་རིམ་པས་གཞི་རིམ་དང༌།འབྲིང་རིམ།མཐོ་རིམ་བཅས་ཁྱོན་སློབ་གྲྭ་དགུ་བཅུར་ཉེ་བ་གསར་འཛུགས་གནང་སྟེ་བཙན་བྱོལ་བའི་བུ་ཕྲུག་བརྒྱ་ཆ་བརྒྱ་ལ་སློབ་སྦྱོང་གི་གོ་སྐབས་ཐོབ་པར་མ་ཟད། བོད་
ནང་སློབ་སྦྱོང་གི་གོ་སྐབས་མ་ཐོབ་པའི་ན་གཞོན་སྟོང་ཕྲག་མང་པོར་སློབ་སྦྱོང་གི་གོ་སྐབས་ཐོབ་ཡོད། ས་དགེ་བཀའ་རྙིང་བོན་དང་བཅས་པའི་རིས་མེད་ཀྱི་ཆོས་སྒར་དགོན་སྡེ་ཉིས་བརྒྱ་ལྷག་ཙམ་དང༌། བོད་ཀྱི་གསོ་རིག་སྨན་རྩིས་དང༌། ཕྱི་ལུགས་ཀྱི་སྨན་ཁང༌། ཟློས་གར། ལག་ཤེས་བཟོ་ལས་བཅས་ཀྱིས་གནས་གཞི་མང་པོ་གསར་
འཛུགས་གནང༌། རྒྱ་གར་ལྷོ་ཕྱོགས་མའེ་སོར་བེ་ལ་ཀོ་པིར་ཐོག་མར་མི་གྲངས་༦༦༠ཡོད་པའི་གཞིས་སྒར་ལུགས་ཟུང་བསམ་འགྲུབ་གླིང་འཛུགས་གནང་མཛད་པ་ནས་བཟུང་ད་ཆ་རྒྱ་བལ་འབྲུག་གསུམ་ཁུལ་དུ་བཟོ་
བོད་ལྕགས་བྱི་སྤྱི་ལོ་༡༩༦༠ལོར་རིང་མོ་ཞིག་ནས་དགོངས་པར་ཡོད་པ་ལྟར་ཆོས་ལུགས་ཆོལ་གསུམ་དང་བཅས་པའི་མི་མང་གི་འཐུས་མི་འོས་འདེམས་ཀྱིས་བོད་མི་མང་སྤྱི་ཚོགས་ལྷན་ཁང་གསར་འཛུགས་གནང་སྟེ་སྤྱི་ཟླ་ ༩
ཚེས་༢ཉིན་ལས་འཁུར་དམ་བཅའ་ཕུལ་བ་བཅས་བཙན་བྱོལ་བོད་གཞུང་མང་གཙོའི་ལམ་སྲོལ་དུ་བསྒྱུར་བཅོས་མཛད།བོད་ཀྱི་མ་འོངས་རྩ་ཁྲིམས་ཀྱི་ཟིན་བྲིས་བསྡུས་པ་ཞིག་འདོན་སྤེལ་དང༌། བོད་ཆུ་ཡོས་སྤྱི་ལོ་༡༩༦༣ལོར་བོད་ཀྱི་མ་འོངས་རྩ་ཁྲིམས་རྒྱས་པ་གཏན་འབེབས་མཛད།
ཆང་འཐུང་བ་ལ་མངོན་པ་དགའ་བའི་མི། །བདག་ལ་ཕན་དང་གཞན་ལ་བདེ་མི་ནུས། །རྨོངས་དང་མདོག་ངན་བྱེད་པ་ཆང་ཡིན་ཏེ། །ཇི་ལྟར་ཧ་ལའི་ངག་བཞིན་དེ་མི་བཏུང་། ཞེས་ཉེས་དམིགས་དུ་མ་དང་ལྡན་པའི་ཆང་ནི་མིའི་འགྲོ་བ་རྣམས་ཀྱིས་མི་འཐུང་བར་བཤད།
བརྒྱ་ཤོག་བརྒྱད།གྲུ་བཙལ་བརྒྱ་ཤོག འབྲུ་སྣ་བརྒྱ་ཤོག གཞིས་འགོ་བརྒྱ་ཤོག སྤྱི་སྲུང་བརྒྱ་ཤོག ལྔ་བཅུ་བརྒྱ་ཤོག ལི་སྙུང་བརྒྱ་ཤོག གླིང་ཁ་བརྒྱ་ཤོག་བཅས་རེད། དེ་ནི་དོན་དུ་ཁམས་ཚན་དང་གཅིག་པ་རེད། བརྒྱ་དཔོན་བརྒྱད་ཀྱི་ཁ་འོག་གི་ལུང་སྡེ་དག་ཁམས་ཚན་དུ་དབྱེ་བ་ཞིག་རེད།གྲུ་བཙལ་བརྒྱ་ཤོག་ནི་དཔལ་འབྱོར་སྐྱོ་ཤོས་ཡིན་པར་མ་ཟད།གཞན་པ་ཚོས་ཞན་བརྒྱ་ཤོག་ཀྱང་ཟེར་སྲོལ་ཡོད། ཡིན་ན་ཡང་འདས་པའི་ལོ་རྒྱུས་ནང་མཁས་གྲུབ་གཉིས་ལྡན་གྱི་སྐྱེས་ཆེན་དམ་པ་བཙལ་བ་དགེ་སློང་བསྟན་འཛིན་གྲགས་པ་གཙོས་པའི་མང་པོ་ཞིག་བརྒྱ་ཤོག་འདི་ན་ཐོན་ཡོད
འབའ་ཆོས་སྡེ་དགོན་པ་ནི་ཁམས་འབའ་ཐང་ནང་གི་དགོན་སྡེ་ཆེ་ཤོས་དེ་ཡིན་པ་དང་། ༧གོང་ས་ལྔ་ཆེན་པོས་བཀའ་ལུགས་དགེ་བསྒྱུར་གྱིས་དགོན་པའི་མཚན་ལ་འབའ་ཆོས་སྡེ་དགའ་ལྡན་ཕན་བདེ་གླིང་ཞེས་བཏགས་འདུག དགོན་བདག་ནི་འབའ་ལྭ་ཁ་རིན་པོ་ཆེ་ཡིན་པ་དང་། ཕྱིའི་མི་རིགས་བཙན་འཛུལ་གྱིས་དགོན་པ་ཐེངས་གསུམ་གཏོར་བཅོམ་ཐེབས་འདུག དེང་ཆར་གྲྭ་༤༠༠ལྷག་དང་། མཚན་ཉིད་སློབ་གླིང་། རིག་གནས་སློབ་གླིང་།འདོན་ཆོག་སློབ་གླིང་བཅས་སྡེ་ཁག་གསུམ་དུ་སློབ་གཉེར་གནང་བཞིན་པ་རེད།